Japan: Fukushima, ipak, nije Chernobil
Japanski zvaničnici naglašavaju da je radijacija iz Fukushime tek jednu desetinu nivoa radijacije istekle iz černobilskog reaktora
U Chernobilu je, prilikom eksplozije pregrijanog nuklernog reaktora raznesen i krov zaštitnog objekta u kojem se reaktor nalazio. A u Fukushimi, zaštitni objekti u kojima se nalaze oštećeni reaktori su gotovo netaknuti, neoštećeni, čime se intenzitet radijacije koja istječe uveliko smanjuje. Nivo opasnosti od radijacije koja prijeti iz japanske nuklerne elektrane Fukushima-Daiichi podignut je na sedmi, najveći stepen međunarodne skale i izjednačen sa nivom opasnosti nakon eksplozije nuklearnog reaktora u Chernobilu. No to ne znači, uvjeravaju najviši predstavnici japanske vlade, da se širenje radijacije, zemljotresom od prije mjesec dana teško oštećene nuklearke povećava ili pogoršava. Tim prije što postoji jedna bitna razlika između onoga što se desilo u Chernobilu prije 25 godina i onoga što se sada dešava sa Fukushimom. Yukio Edano, jedan od članova japanske vlade, na vrlo očigledan način, jedući paradajz dozreo u neposrednoj blizini nuklearke, izrazio je i vlastito uvjerenje da je povrće zasađeno uokolo teško oštećenog kompleksa sigurno za ljudsku ishranu. Dešavalo se to jučer, gotovo u isto vrijeme kada je Jinichi Matsumoto, glasnogovornik Tokijske elektro-kompanije koja upravlja elektranom Fukushima, pored ostalog, rekao: Sedmi stupanj radijacije je najviši nivo na skali Međunarodne agencije za atomsku energiju. Odluka o podizanju na taj nivo sa prethodnog, petog stupnja, uslijedila je nakon posljednjih procjena istjecanja radijacije. Predsjednik japanske vlade Naoto Kan je, ipak, apelirao na mirnoću: Sedmi stupanj opasnosti od radijacije znači široke i ozbiljne posljedice po ljude i okolinu. Japanski zvaničnici naglašavaju da je intenzitet radijacije iz Fukushime tek jednu desetinu nivoa radijacije istekle iz eksplodiralog černobilskog reaktora, najgoreg nuklernog incidenta do sada. U Chernobilu je, prilikom eksplozije pregrijanog nuklernog reaktora raznesen i krov zaštitnog objekta u kojem se reaktor nalazio. A u Fukushimi, zaštitni objekti u kojima se nalaze oštećeni reaktori su gotovo netaknuti, neoštećeni, čime se intenzitet radijacije koja istječe uveliko smanjuje.